সহজ জয় দিয়ে ইংল্যান্ডে টমাস টুখেল যুগের সূচনা

ওয়েব ডেস্ক: সহজ জয় দিয়ে সূচনা হল ইংল্যান্ডের টমাস টুখেল যুগের (Thomas Tuchel)। বিশ্বকাপের যোগ্যতা অর্জন পর্বের প্রথম ম্যাচে আলবেনিয়াকে ২-০ থ্রি লায়নরা (Three Lions)। খেলার ফল দেখে বোঝা যাবে না হ্যারি কেনরা (Harry Kane) ম্যাচে কতটা দাপট দেখিয়েছেন। আরও গোটা দুয়েক গোল তো হতে পারতই। কেন এদিন তাঁর আন্তর্জাতিক কেরিয়ারের ৭০তম গোল করলেন সেই সঙ্গে আরও অন্তত দুটো সুযোগ নষ্ট করেন।

ইংল্যান্ডের প্রথম গোলটি আসে ২০ মিনিটের মাথায়। ১৮ বছর বয়সি লেফট ব্যাক মাইলস লিউয়িস-স্কেলিকে এদিন ইংল্যান্ড জার্সিতে অভিষেক করান টুখেল। জুড বেলিংহ্যামের (Jude Bellingham) অনবদ্য থ্রু পাস থেকে অভিষেকেই গোল করেন লিউয়িস-স্কেলি। এরপরে প্রচুর সুযোগ তৈরি এবং নষ্ট করেন ইংলিশ ফরোয়ার্ডরা। ৭৭ মিনিটে ডেকল্যান রাইসের পাস থেকে ২-০ করেন কেন।

আরও পড়ুন: রামনবমীতে ইডেনে ম্যাচ নিয়ে অসুবিধে নেই, বার্তা কলকাতা পুলিশের

ইংল্যান্ডের বিশ্বকাপে যোগ্যতা অর্জন নিয়ে কোনও সংশয় নেই। টুখেলের লক্ষ্য এবং দায়িত্ব ট্রফি দেওয়া। ২০২৬ বিশ্বকাপকেই পাখির চোখ করেছেন তিনি। গ্যারেথ সাউথগেট (Gareth Southgate) যেমন পরীক্ষা-নিরীক্ষা করতেন, টুখেল সে পথে হাঁটেননি। দল নির্বাচনেই নির্ভরতার প্রতি নজর দিয়েছেন জার্মান মাস্টার-মাইন্ড। সাউথগেটের আমলে ব্রাত্য হয়ে যাওয়া বর্ষীয়ান মিডফিল্ডার জর্ডান হেন্ডারসনকে দলে ফিরিয়েছেন তিনি। ফিরিয়ে এনেছেন কাইল ওয়াকার, মার্কাস র‍্যাশফোর্ডকে।

শেষ তিনটি বড় টুর্নামেন্টে অনেক দূর গিয়েছিল থ্রি লায়নরা। কিন্তু ২০১৮ বিশ্বকাপে সেমিফাইনাল, ২০২০ (২০২১) ইউরো কাপে ফাইনাল এবং ২০২২ বিশ্বকাপে সেমিফাইনাল পর্যন্ত গিয়ে থমকে যেতে হয়েছে। টুখেলের দায়িত্ব ট্রফি এনে দেওয়া।