পাঁচ গোল দিয়ে বিশ্বকাপের টিকিট পেল ইংল্যান্ড

স্পোর্টস ডেস্ক: প্রত্যাশা মতোই বিশ্বকাপের বার্থ নিশ্চিত করে ফেলল ইংল্যান্ড (England)। মঙ্গলবার রাতে লাটভিয়াকে হারাতে পারলেই ২০২৬ ফুটবল বিশ্বকাপের (FIFA World Cup 2026) টিকিট পেয়ে যেতেন হ্যারি কেনরা (Harry Kane)। প্রতিপক্ষকে পাঁচ গোলের মালা পরালেন তাঁরা। অধিনায়ক কেন নিজে পেনাল্টি সহ জোড়া গোল করলেন। একটি করে অ্যান্থনি গর্ডন এবং এবেরেচি এজের এবং আর একটি আত্মঘাতী গোল হল।

আয়োজক দেশ হিসেবে আমেরিকা, কানাডা এবং মেক্সিকো মূলপর্বে খেলছেই। তারপরে যোগ্যতা অর্জন করেছিল আর্জেন্টিনা এবং ব্রাজিল। তৃতীয় দল হিসেবে ছাড়পত্র পেল টমাস টুখেলের (Thomas Tuchel) ইংল্যান্ড। তবে একই রাতে বিশ্বকাপ অভিযানে শামিল হল এশিয়া এবং আফ্রিকার কিছু দেশ।

আরও পড়ুন: অস্ট্রেলিয়া সফরে বাদ পড়া নিয়ে ক্ষোভ প্রকাশ করলেন শামি

১৬ বছর পর সর্বোচ্চ মঞ্চে খেলবে দক্ষিণ আফ্রিকা (South Africa)। বাফানা বাফানারা রোয়ান্ডাকে উড়িয়ে দেয়, অন্যদিকে নাইজেরিয়া বেনিনকে হারানোয় কাজ হয়ে যায়। ২০২২ সালে আয়োজক হিসেবে বিশ্বকাপ খেলেছিল কাতার (Qatar)। তবে এবার রীতিমতো খেলে যোগ্যতা অর্জন করেছে তারা। আগেরবার তাদের পারফরম্যান্স ভালো ছিল না ঠিকই, তবে এবার নতুন উদ্যমে শুরু করবে কাতার।

বিশ্বকাপে নিয়মিত হয়ে উঠেছে সৌদি আরব (Saudi Arabia)। এবারও টিকিট নিশ্চিত করে ফেলেছে তারা। ২০২২ বিশ্বকাপে চ্যাম্পিয়ন আর্জেন্টিনা একটা ম্যাচই হেরেছিল, সেটা এই সৌদির বিরুদ্ধেই। আফ্রিকা থেকে আরও একবার যোগ্যতা অর্জন করল সেনেগাল (Senegal)। কঙ্গোর হৃদয় চূর্ণ করল সাদিও মানের দল। কেনিয়াকে হারিয়ে ১২ বছর পর বিশ্বকাপে ফিরল আইভরি কোস্ট (Ivory Coast)।